Številka: 303-7/2024-11

Datum: 29. 3. 2024

Na podlagi drugega odstavka 11. člena Zakona o Uradnem listu Republike Slovenije (Uradni list RS, št. 112/05 – uradno prečiščeno besedilo, 102/07, 109/09, 38/10 – ZUKN, 60/17 – ZPVPJN-B in 3/22 – ZDeb) in določb 16. in 39. člena Zakona o državni upravi (Uradni list RS, št. 113/05 - uradno prečiščeno besedilo, 89/07 - odl. US, 126/07 - ZUP-E, 48/09, 8/10 - ZUP-G, 8/12 - ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23), izdaja minister za vzgojo in izobraževanje

**Popravek javnega razpisa**

**»Razvojni projekt – Uporaba generativne umetne inteligence za in v izobraževanju«**

1.

V javnem razpisu »Razvojni projekt – Uporaba generativne umetne inteligence za in v izobraževanju« objavljenem v Uradnem listu Republike Slovenije št. 19/2024 z dne 8. 3. 2024 se besedilo javnega razpisa spremeni na način, da se v točki 2.2 prvi odstavek spremeni tako, da se glasi:

»Cilji javnega razpisa so:

* Preučiti vpliv GAI na percepcijo in spreminjanje učenja in poučevanja z vidika različnih deležnikov.
* Analizirati stanje in potrebe vzgojno-izobraževalnih zavodov (v nadaljevanju: VIZ) za smotrno in učinkovito uporabo GAI v vzgojno-izobraževalnem procesu v Sloveniji.
* Zasnovati, preizkusiti in pripraviti smernice za smotrno in učinkovito uporabo GAI za sodobno učenje učiteljev in drugih strokovnih delavcev ter poučevanje in učenje učencev, dijakov in študentov ter odraslih na vseh ravneh izobraževanja (z vsaj 50 vzgojitelji, učitelji in drugimi strokovnimi delavci).
* Pripraviti celovite primere specifične uporabe GAI za učenje in poučevanje.
* Diseminirati smernice za smotrno in učinkovito uporabo GAI in primere specifične uporabe GAI za učenje in poučevanje.
* Razviti predlog dolgoročne vizije za vključevanje GAI v izobraževalni sistem.
* Raziskati vpliv GAI na digitalni razkorak med različnimi skupinami (npr. demografskimi itd.) in pripraviti predlog ukrepov za njegovo zmanjšanje.«

2.

V točki 4.2.2 besedilo prvega odstavka spremeni tako, da se glasi:

»Razvojni interdisciplinarni konzorcij je sestavljen iz vsaj 5 (petih) fakultet z vsaj 2 (dveh) različnih univerz, vsaj 1 (enega) javnega raziskovalnega zavoda ter vsaj 2 (dveh) vzgojno-izobraževalnih zavodov z različnih ravni izobraževanja.«

 3.

V točki 6 se besedilo prvega odstavka spremeni tako, da se glasi:

»Višina sredstev iz Mehanizma za okrevanje in odpornost, ki je na razpolago za javni razpis do **31. 5. 2026,** je do **1.000.000,00 EUR.** Sredstva bodo izplačana iz PP 221170 (C3K12IE Celovita transformacija zelenega in digitalnega izobraževanja-NOO-MIZŠ-MVI).«

4.

V točki 6 se tabela v odstavku Predvidena finančna dinamika po proračunskih letih nadomesti z novo:

»

|  |  |
| --- | --- |
| Leto | Št. PP 221170 (EUR) |
| 2024 | 200.000,00 |
| 2025 | 550.000,00 |
| 2026 | 250.000,00 |
| **SKUPAJ** | **1.000.000,00** |

»

5.

V točki 10.1 Kazalniki na ravni javnega razpisa, Drugi projektno specifični kazalniki se prvi odstavek spremeni tako, da se glasi:

»Projektno specifični kazalniki, ki se bodo spremljali v projektu so naslednji:

* celovite smernice za smotrno in učinkovito uporabo GAI za sodobno učenje učiteljev ter poučevanje in učenje učencev na vseh ravneh izobraževanja,
* število vključenih vzgojiteljev, učiteljev in drugih strokovnih delavcev,
* število primerov specifične uporabe GAI za učenje in poučevanje,
* predlog dolgoročne vizije za vključevanje GAI v izobraževalni sistem, ki je nastala kot rezultat dialogov in razprav z različnimi deležniki,
* predlog ukrepov za zmanjšanje digitalnega razkoraka med različnimi skupinami,
* vmesno in končno evalvacijsko poročilo.«

6.

V točki 19 se besedilo prvega odstavka spremeni tako, da se glasi:

»Rok za oddajo **vlog za dodelitev sredstev** je **8. 5. 2024 do 15.00.«**

7.

V točki 19. se peti odstavek spremeni tako, da se glasi:

»Kot pravočasne bodo upoštevane vloge, ki bodo ne glede na način dostave, prispele v vložišče ministrstva najkasneje 8. 5. 2024 do 15.00.«

8.

V točki 20 se v drugi odstavek spremeni tako, da se glasi:

»Odpiranje prispelih vlog bo javno, dne 9. maja 2024 ob 9. uri, v prostorih Ministrstva za vzgojo in izobraževanje, Masarykova cesta 16, Ljubljana (sejna soba P21).«

9.

V skladu s tem popravkom se uskladi tudi razpisna dokumentacija, ki je dosegljiva na spletnem naslovu [Javni razpis Razvojni projekt – Uporaba generativne umetne inteligence za in v izobraževanju (gov.si)](https://www.gov.si/zbirke/javne-objave/javni-razpis-razvojni-projekti-uporaba-generativne-umetne-inteligence-za-in-v-izobrazevanju/)

10.

Ta popravek začne veljati z dnevom objave v Uradnem listu Republike Slovenije.

 MINISTER

 dr. Darjo Felda